《以书词招火头忽纳归顺诗以记之》
明代·程本立

徼外之官日，山中僦屋初。游盘同鹿豕，孚信及豚鱼。

已集投荒录，将驰谕贼书。中原一万里，人事近何如。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。